**Ministru kabineta rīkojuma projekta “Par nekustamā īpašuma Vienības gatvē 45, Rīgā, sastāvā esošās būves un būvei pieguļošās zemes vienības daļas nodošanu sabiedriskā labuma organizācijai - nodibinājumam "Bērnu slimnīcas fonds" - bezatlīdzības lietošanā uz noteiktu laiku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par nekustamā īpašuma Vienības gatvē 45, Rīgā, sastāvā esošās būves un būvei pieguļošās zemes vienības daļas nodošanu sabiedriskā labuma organizācijai - nodibinājumam "Bērnu slimnīcas fonds" - bezatlīdzības lietošanā uz noteiktu laiku” (turpmāk **-** Ministru kabineta rīkojuma projekts) mērķis ir pieņemt Ministru kabineta lēmumu par valsts nekustamā īpašuma sastāvā esošās būves un šai būvei pieguļošās zemes vienības daļas nodošanu sabiedriskā labuma organizācijai -nodibinājumam "Bērnu slimnīcas fonds" bezatlīdzības lietošanā uz laiku ar mērķi nodrošināt Slimnīcas funkcionēšanai nepieciešamās vecāku mājas darbību. Atbilstoši *Oficiālo publikāciju un tiesiskās informācijas likuma* 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 2.1 punkts un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts paredz Veselības ministrijai nodot sabiedriskā labuma organizācijai - nodibinājumam "Bērnu slimnīcas fonds" - bezatlīdzības lietošanā uz 10 gadiem nekustamā īpašuma (nekustamā īpašuma kadastra Nr.0100 054 0101) Vienības gatvē 45, Rīgā, sastāvā esošo būvi (būves kadastra apzīmējums 0100 054 0101 005) (k-5) un šai būvei pieguļošās zemes vienības (zemes vienības kadastra apzīmējums 01000540101) daļu 461.70 m2 platībā.Būve un pieguļošā zemes daļa (turpmāk – zeme) tiek nodota ar mērķi atbalstīt VSIA “Bērnu klīniskā universitātes slimnīca” (turpmāk –Bērnu slimnīca) pacientu vecāku mājas uzturēšanu par privātpersonu Bērnu slimnīcas fondam saziedotajiem līdzekļiem, un tādējādi sekmējot ārstniecības procesa kvalitātes uzlabošanu, ņemot vērā, ka vecāku mājas uzturēšana nodrošinās vecāku aktīvu līdzdalību bērnu ārstnieciskajā procesā un tiks pilnveidota slimnīcas infrastruktūra, radot piemērotus apstākļus, lai bērnu vecāki varētu atrasties slimā bērna tiešā tuvumā un līdz ar to labvēlīgi ietekmēt bērna atveseļošanos.Sabiedriskā labuma organizācija-nodibinājums "Bērnu slimnīcas fonds" (vienotais reģistrācijas Nr. 40008057120, juridiskā adrese: Vienības gatve 45, Rīgā, sabiedriskā labuma organizācijas statuss piešķirts ar Finanšu ministrijas 01.08.2005. lēmumu Nr.340 “Par sabiedriskā labuma organizācijas statusa piešķiršanu nodibinājumam “Nodibinājums “Bērnu slimnīcas fonds”””) (turpmāk-Bērnu slimnīcas fonds).Būve (k5) (platība 410,30 m2 ) atrodas Veselības ministrijas bilancē, bilances vērtība uz 30.09.2019. ir 919.82 *euro* unatrodas Bērnu slimnīcas teritorijā. Valsts zemes vienība (zemes gabala kadastra numurs 01000540101) atrodas Veselības ministrijas valdījumā un Bērnu slimnīcas apsaimniekošanā un bilancē. Uz zemes vienības (zemes gabala kadastra numurs 01000540101) atrodas Bērnu slimnīcas būves (korpusi) Vienības gatvē 45, Rīgā. Bērnu slimnīcas fonda bezatlīdzības lietošanai tiek nodota būvei k5 pieguļošās zemes vienības (zemes vienības kadastra apzīmējums 01000540101)daļa atbilstoši šīs būves apbūves laukumam (461.70 m2 -saskaņā ar Nekustamā īpašuma Valsts kadastra datiem).Bērnu slimnīcas fondam nododamās zemes bilances vērtība uz 01.09.2019. ir 1176.95 *euro*.Nodalot vecāku mājai atsevišķu zemes teritoriju, būtu apgrūtināta pārējo Bērnu slimnīcas korpusu funkcionāla ekspluatācija.Saskaņā ar Ministru kabineta 28.05.2009. rīkojumu Nr.349 *“Par nekustamā īpašuma Rīgā, Vienības gatvē 45, sastāvā esošās ēkas nodošanu sabiedriskā labuma organizācijai-nodibinājumam “Bērnu slimnīcas fonds”- bezatlīdzības lietošanā uz laiku”* būve ar 01.07.2009. līgumu (starp Veselības ministriju un Bērnu slimnīcas fondu) tika nodota Bērnu slimnīcas fonda bezatlīdzības lietošanā uz 10 gadiem, lai atbalstītu būves izbūvi par privātpersonu saziedotajiem līdzekļiem un tādējādi sekmētu ārstniecības procesa kvalitātes uzlabošanu. Līguma darbības laikā tika pierādīta vecāku mājas izveides un darbības lietderība, nepieciešamība un pozitīvs ieguldījums bērnu atveseļošanās procesā Bērnu slimnīcā. Bērnu slimnīcas fonds sekmīgi īstenoja būves rekonstrukcijas projektu, remontā un iekārtošanā ieguldot vairāk kā 550 tūkst. *euro*. Kopš vecāku mājas atklāšanas 2010.gadā, tajā līdz 2019.gadam ir nakšņojuši vairāk kā 8000 Bērnu slimnīcas pacientu vecāki. Katru gadu vecāku mājas darba nodrošināšanai Bērnu slimnīcas fonds turpinājis ieguldīt vecāku mājā aptuveni 70 tūkst. *euro*. Vecāku mājā tiek nodrošināta iespēja nakšņot, pagatavot maltītes, izmazgāt drēbes, saņemt psihologa un kapelāna atbalstu. Vecāku mājas pakalpojumus ir iespēja izmantot arī pacientu vecākiem, kas tajā nenakšņo.Bērnu slimnīcas fonds ar 18.09.2019. vēstuli lūdza Veselības ministriju atkārtoti noslēgt līgumu uz 10 gadiem vecāku mājas darbības nodrošināšanai par Bērnu slimnīcas fondam saziedotajiem līdzekļiem.Bērnu slimnīca atbalsta vecāku mājas atkārtotu nodošanu Bērnu slimnīcas fondam bezatlīdzības lietošanā uz 10 gadiem vecāku mājas nodrošināšanai.Rīkojuma projekts nosaka uzdevumu Veselības ministrijai un Bērnu slimnīcas fondam noslēgt līgumu par būves un zemes nodošanu bezatlīdzības lietošanā, kā arī ietver līgumā ietveramos noteikumus par tā termiņu, izmantošanas noteikumus, tajā skaitā aizliegumu iznomāt trešajām personām, uzturēšanas, izdevumu segšanu, u.c., līguma laušanas un izbeigšanas noteikumus. Būve un zeme nododama atpakaļ Veselības ministrijai pirms noteiktā lietošanas termiņa, ja būve un zeme netiek izmantota atbilstoši nodošanas mērķim, tajā tiek veikta saimnieciskā darbība, tiek iznomāta trešajām personām, netiek maksāti uzturēšanas izdevumi vai ja Bērnu slimnīcas fonds zaudē sabiedriskā labuma organizācijas statusu. Veselības ministrija pēc rīkojuma izdošanas noslēgs attiecīgu līgumu ar Bērnu slimnīcas fondu, kā arī sastādīs nodošanas un pieņemšanas aktu. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Bērnu slimnīcas fonds un Bērnu slimnīca. |
| 4. | Cita informācija | Sabiedriskā labuma organizācijas nodibinājuma nosaukums “Nodibinājums "Bērnu slimnīcas fonds”” mainīts uz nodibinājuma nosaukumu "Bērnu slimnīcas fonds” (Latvijas Republikas Uzņēmumu reģistra 22.11.2012. lēmums Nr.6-24/145515/1 “Par izmaiņu ierakstīšanu biedrību un nodibinājumu reģistrā”).. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērnu slimnīca, tās pacienti un viņu vecāki, Bērnu slimnīcas fonds. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts pozitīvi ietekmēs Bērnu slimnīcas fonda darbību, jo tā lietošanā bez atlīdzības tiks nodota būve (vecāku māja) un zeme Bērnu slimnīcas fonda funkciju veikšanai un vecāku mājas uzturēšanai.Vecāku mājas nodošana Bērnu slimnīcas fonda lietošanā pozitīvi ietekmēs Bērnu slimnīcas darbību, jo tiks atrisināts jautājums par vecāku mājas uzturēšanu un pieejamību.Bērnu slimnīcas pacientu vecāki būs nodrošināti ar iespēju uzturēties vecāku mājā Bērnu slimnīcas teritorijā, lai sekmētu bērnu ātrāku atveseļošanos. Bērnu vecāku pastāvīga klātbūtne Bērnu slimnīcā labvēlīgi ietekmēs bērnu atveseļošanos. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (tūkst. *euro* ) |
| 2021. | 2022. | 2023. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas  | Projekts šo jomu neskar. |
| 8. Cita informācija | Bērnu slimnīcas fonds ar saviem līdzekļiem segs izdevumus, kas saistīti ar būves lietošanas tiesību nostiprināšanu zemesgrāmatā un Vecāku mājas un tai pieguļošās zemes vienības daļas uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrisko apspriedi (17.10.2019.) ievietots Veselības ministrijas interneta vietnē http://www.vm.gov.lv/lv/aktualitates/sabiedribas\_lidzdaliba/ sabiedriska\_apspriede/.Rīkojuma projekts un tā anotācija pēc izsludināšanas Valsts sekretāru sanāksmē publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Sabiedriskās apspriešanas laikā līdz 17.10.2019. priekšlikumi par projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija, Bērnu slimnīcas fonds un Bērnu slimnīca. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Veselības ministre I.Viņķele

Iesniedzējs: Veselības ministre I.Viņķele

Vīza: Valsts sekretāre D.Mūrmane-Umbraško

I.Brūvere 67876061

Ieva.Bruvere@vm.gov.lv